Deildir leikskólans eru aldursskiptar , yngstu börnin eru í efra húsinu og eldri börnin í neðra húsinu en það fer eftir hvernig aldur innritast hvert skóklaár . Reynt er að hafa aldurshreinar deildir en lögð er áhersla á góða samvinnu og aldursblöndun við og við s.s. milli deilda og húsa . Hver hópur á vinahóp á annarri deild og starfsmenn samræma vinnu þannig að leikskólinn vinnur að sömu markmiðum sem ein heild . Einkunnarorð skólans eru Gleði - Traust - Virðing . Lögð er áhersla á skriftar , -lestrar og stærðfræði hvetjandi umhverfi . Börnin kynnast bókum , sögum , þulum og ljóðum . Þau læra að hlusta , segja frá , njóta sagnahefðarinnar og fá tækifæri til lestrar , umræðu og stuðning til þess að öðlast færni við lestur og ritun , einnig hvetjum við börnin til að vinna þrautir og fynna lausnir með skapandi og fjölbreyttum hætti . Umhverfismennt og umhverfisvernd er stór þáttur í faglegu starfi skólans . Við vinnum í anda Grænfána og kennum markvisst umhverfismennt . Skólinn vinnur samkvæmt SMT-styðjandi skólafærni en markmið með henni er að skapa gott andrúmsloft í skólanum og tryggja öryggi og velferð nemenda og starfsfólks .